open-index/open-wikipedia-markdown huggingface dataset:
Δομέντιος Γ΄ της Γεωργίας

Ο **Δομέντιος Γ΄** () (απεβ*.* στις 22 Σεπτεμβρίου 1676) ήταν Γεωργιανός εκκλησιαστικός και Καθολικός Πατριάρχης Γεωργίας από το 1660 έως το 1676. Ήταν μέλος τού πριγκιπικού Οίκου τού Μουχράνι, κύριου κλάδου τού Οίκου των Μπαγκρατιόνι, γεννημένος ως νεότερος γιος του Καϊχοσρόης του Μουχράν. Το βασιλικό του όνομα μερικές φορές δίνεται ως *Domentius II*.

## Βιογραφία
Ήταν γιος τού Kαϊχοσρό, πρίγκιπα τού Mουχράνι, που γεννήθηκε λίγο πριν το 1629. Το 1649 χειροτονήθηκε αρχιεπίσκοπος τού Σάμταβρο. Το 1660 ανήλθε στον πατριαρχικό θρόνο με το τέλος τού Χριστοφόρου Β΄ με την έγκριση τού βασιλιά μουσουλμάνου εξαδέλφου του, Βαχτάνγκ Ε΄ (Σαχ-Ναβάζ Χαν). Ο Δομέντιος ήταν υποστηρικτής της πολιτικής τού Βαχτάνγκ, που αποσκοπούσε στην ενίσχυση της κεντρικής εξουσίας σε βάρος της εγωκεντρικής αριστοκρατίας, αλλά αντιτάχθηκε δυναμικά στα ιρανικά έθιμα, που επικρατούσαν στη βασιλική αυλή εκείνης της εποχής. Η εξουσία τού Δομέντιου επεκτεινόταν μόνο στην ανατολική Γεωργία, με τη δυτική γεωργιανή εκκλησία να διαχειρίζεται τις δικές της υποθέσεις, ως αποτέλεσμα τού παρελθόντος πολιτικού και εκκλησιαστικού κατακερματισμού. Αμέσως μετά την άνοδό του, ο Δομέντιος ξεκίνησε ένα πρόγραμμα αναδιοργάνωσης των χαμένων, και ανέγερσης νέων, εκκλησιών, όπως το Mχαντιτχβάρι, και αποκατάστασης παλαιότερων, όπως το Aνχισχάτι στην Τιφλίδα, στο οποίο πρόσθεσε ένα κωδωνοστάσιο. Ήταν επίσης υπεύθυνος για την απόκτηση της σεβάσμιας εικόνας τού Σωτήρος, που μεταφέρθηκε από το νεκρό μοναστήρι της Άνχα στην Τιφλίδα και για την απόκτηση νέων ιδιοκτησιών για τον Πατριαρχικό Καθεδρικό Ναό της Mτσχέτα. Οι μεταρρυθμίσεις τού Δομέντιου υποστηρίχθηκαν από τη σύζυγο τού Βαχτάνγκ, βασίλισσα Mαριάμ, μία πιστή χριστιανή.

## Παραπομπές


Κατηγορία:Οίκος του Μουχράνι
Κατηγορία:Πατριάρχες Γεωργίας
Ημέρα Δημοκρατίας (Τουρκία)

Η **Ημέρα Δημοκρατίας** ( *Cumhuriyet Bayramı*) είναι εθνική εορτή της Τουρκίας  στην οποία τιμάται η ανακήρυξη της Δημοκρατίας της Τουρκίας, στις 29 Οκτωβρίου 1923..

## Παραπομπές

Κατηγορία:Δημόσιες αργίες στην Τουρκία
Ημέρα της Νίκης (Τουρκία)

Η **Ημέρα της Νίκης** (), γνωστή και ως **Ημέρα Τουρκικών Ενόπλων Δυνάμεων** () είναι επίσημη αργία στην Τουρκία για τον εορτασμό της αποφασιστικής νίκης στη μάχη του Ντουμλουπινάρ, στις 30 Αυγούστου 1922, κατά τη διάρκεια του ελληνοτουρκικού πολέμου του 1919-1922. Εορτάζεται και στη Τουρκική Δημοκρατία της Βόρειας Κύπρου.

## Παραπομπές

Κατηγορία:Δημόσιες αργίες στην Τουρκία
Ρίο Κουάρτο (Κόρδοβα)

Το **Ρίο Κουάρτο** () είναι πόλη στην επαρχία Κόρδοβα της Αργεντινής. Βρίσκεται στα νότια της επαρχίας, έχει 157.010 κατοίκους (απογραφή 2010) και αποτελεί σημαντικό εμπορικό και γεωργικό κόμβο.

## Περιγραφή
Ο ποταμός Ρίο Κουάρτο διαρρέει την επαρχία της Κόρδοβα. Η κεντρική της θέση στις υγρές Πάμπας ευνόησε την ανάπτυξη της πόλης ως κόμβου μεταφορών για μεγάλο μέρος της γεωργίας της γύρω περιοχής, και κατά τη διάρκεια του εικοστού αιώνα άνοιξαν στο Ρίο Κουάρτο πολλά σφαγεία και εργοστάσια επεξεργασίας τροφίμων.

Το Ρίο Κουάρτο ιδρύθηκε στις 11 Νοεμβρίου 1786, ως *Villa de la Concepción del Río Cuarto*, από τον αποικιακό κυβερνήτη Ραφαέλ ντε Σομπρεμόντε. Η πρώτη σιδηροδρομική σύνδεσή του έγινε μέσω του πρώην σιδηροδρόμου των Άνδεων το 1870, μετά την οποία το χωριό αναπτύχθηκε ραγδαία με την εισροή Ιταλών και Ισπανών μεταναστών (κυρίως ως μισθωτών αγροτών). Η μεταρρύθμιση της δημοτικής διοίκησης που καθιέρωσε το σύγχρονο σύστημα των εκλεγμένων δημάρχων και του δημοτικού συμβουλίου θεσπίστηκε το 1883. Ο πρώτος εκλεγμένος δήμαρχος της πόλης ήταν ο Μοϊσές Ιρούστα.
thumb|Η γέφυρα της Διεκατονταετηρίδας
thumb|Παρεκκλήσι στην πόλη.
Ο πατέρας Αντόνιο Καρνταρέλι ανέθεσε την κατασκευή της κύριας ρωμαιοκαθολικής εκκλησίας της πόλης, του καθεδρικού ναού της Ευαγγελικής Σύλληψης, που χτίστηκε μεταξύ 1883 και 1886. Εδώ βρίσκεται το Εθνικό Πανεπιστήμιο του Ρίο Κουάρτο, το οποίο ιδρύθηκε το 1971. Οι ποδοσφαιρικές ομάδες της πόλης περιλαμβάνουν τις Εστουδιάντες και Ατένας.

## Κλίμα
Το κλίμα είναι εύκρατο, τυπικό των υγρών Πάμπας, με τέσσερις διακριτές εποχές. Τα καλοκαίρια είναι θερμά με συχνές καταιγίδες. Ωστόσο, η ζέστη συχνά «διακόπτεται» από περιόδους νότιων ανέμων, έτσι ώστε η μέση μέγιστη θερμοκρασία να είναι ευχάριστη στους 29 °C, παρά το γεγονός ότι μπορεί να φθάσει τους 38 °C.

Το φθινόπωρο φτάνει σιγά-σιγά τον Μάρτιο και ο χειμώνας έρχεται τον Μάιο με τους πρώτους παγετούς. Κατά τη διάρκεια των πολύ ξηρών χειμώνων, οι θερμοκρασίες ποικίλλουν ανάλογα με τα μοτίβα των ανέμων: οι βορειοδυτικοί, καθοδικοί άνεμοι μπορούν να φέρουν θερμοκρασίες 25 °C (αλλά με δροσερές νύχτες) ακόμη και στα μέσα του χειμώνα, ενώ οι νότιοι άνεμοι μπορούν να αφήσουν τις μέγιστες θερμοκρασίες της ημέρας γύρω στους 6 °C. Οι θερμοκρασίες πέφτουν μερικές φορές στους -5 °C, ενώ το χιόνι είναι σπάνιο, αλλά όχι υπερβολικό: το 2007, πάνω από 15 εκατοστά χιονιού κάλυψαν την πόλη και οι θερμοκρασίες έπεσαν στους -11 °C, ενώ σε μια περίπτωση οι μέγιστες θερμοκρασίες έφτασαν μόλις τους 0 °C.

Η άνοιξη φέρνει σφοδρές καταιγίδες και μεγάλες διακυμάνσεις της θερμοκρασίας, με κύματα καύσωνα που ακολουθούνται από παγετό ή ψυχρές περιόδους. Ορισμένες χρονιές, η συνήθης χειμερινή ξηρασία επεκτείνεται και την άνοιξη, αποτελώντας απειλή για τη γεωργία. Ωστόσο, με 846 χιλιοστά, το κλίμα του Ρίο Κουάρτο είναι γενικά ευνοϊκό για τις καλλιέργειες.

Οι καταιγίδες είναι πολύ συχνές κατά τη διάρκεια του καλοκαιριού και μπορούν να διαρκέσουν για ώρες, ακόμη και ημέρες.

## Μεταφορές
Το Rio Cuarto εξυπηρετείται από το αεροδρόμιο Λας Χιγκέρας . Τα τρένα χρησιμοποιούνται κυρίως σε όλη την πόλη.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αργεντινής
Σαν Χοσέ Ιτουρμπίντε

Το **Σαν Χοσέ Ιτουρμπίντε** () είναι πόλη (και δήμος) του Μεξικού, που βρίσκεται στη βορειοανατολική περιοχή της πολιτείας Γκουαναχουάτο, εντός της οροσειράς Σιέρα Γκόρντα. Ονομάστηκε προς τιμή του Αγίου Ιωσήφ και του πρώτου Αυτοκράτορα του Μεξικού, Αγκουστίν ντε Ιτούρμπιντε. Ο δήμος έχει έκταση 534,11 τετραγωνικά χιλιόμετρα (1,76% της επιφάνειας της πολιτείας) και συνορεύει στα βόρεια με το Σαν Λουίς ντε λα Παζ και το Ντοκτόρ Μόρα, στα ανατολικά με τη Τιέρα Μπλάνκα, στα νότια με την πολιτεία Κερέταρο και στα δυτικά με το Σαν Μιγκέλ ντε Αγιέντε. Ο δήμος είχε πληθυσμό 54.661 κατοίκους σύμφωνα με την απογραφή του 2005.

## Παραπομπές


## Εξωτερικοί σύνδεσμοι

* Gobierno San José Iturbide  (στα Ισπανικά)

Κατηγορία:Πόλεις του Μεξικού
Ούστιπτσι

Το **ούστιπτσι** () είναι μπάλα τηγανητής ζύμης που μοιάζει με ντόνατ, δημοφιλείς σε χώρες της Νοτιοανατολικής Ευρώπης, συγκεκριμένα στη Βοσνία και Ερζεγοβίνη, στην Κροατία, στη Βόρεια Μακεδονία, στη Σερβία, στη Σλοβενία και στην Αλβανία.

## Προέλευση
Η προέλευση του ούστιπτσι είναι άγνωστη. Η λέξη *uštipci* προέρχεται από το ρήμα *uštinuti*, το οποίο μπορεί να μεταφραστεί ως «τσιμπάω».

Στη Βοσνία και Ερζεγοβίνη, περιστασιακά αναφέρεται ως *peksimeti*. Στην Κροατία, παρασκευάζεται επίσης μια παραλλαγή του πιάτου που είναι γνωστή ως φρίτουλε (fritule). Τα δύο ονόματα χρησιμοποιούνται συνήθως εναλλακτικά και για τα δύο πιάτα. Στη Σλοβενία, μια παραλλαγή του πιάτου παρόμοια με το *fritule* ονομάζεται *miške*.

## Περιγραφή
Είναι παρόμοιο με το φρίτουλε και επίσης το κρόφνε, αλλά με πιο απαλή αίσθηση σαν ψωμί. Σε αντίθεση με άλλα πιάτα της περιοχής, όπως το κρόφνε, δεν χρειάζεται να είναι απαραίτητα γλυκό. Στα εστιατόρια, μπορεί να έρχονται με μαρμελάδα, κρέμα κάιμακ ή με τυρί, εκπληρώνοντας έτσι τον ρόλο του βασικού πρωινού, του γλυκού ή ακόμα και του κύριου πιάτου. Μπορούν επίσης να περιέχουν άλλα συστατικά, τα οποία συνήθως είναι μήλο, κολοκύθα, αλλά ακόμη και κρέας και τυρί. Τρώγονται με τσάι ή καφέ και επίσης ως επιδόρπιο. Σερβίρονται επίσης συχνά με ζάχαρη άχνη πασπαλισμένη από πάνω για να γίνουν πιο ευχάριστα αισθητικά. Μπορούν να συνδυαστούν με μαρμελάδες, Nutella και Eurocrem.

## Παρασκευή
Σε ένα μεγάλο μπολ προσθέτουμε το αλεύρι και τη μαγιά και μετά ανακατεύετε. Στη συνέχεια, προσθέστε αλάτι και ζάχαρη, το αυγό και το νερό μέχρι το μείγμα να γίνει μια υφή σαν ζύμη. Αφήνουμε να περιμένει για περίπου μισή ώρα μέχρι να δέσει η ζύμη. Μόλις διπλασιαστεί ο όγκος της ζύμης, πιέστε μεσαίου μεγέθους κομμάτια ζύμης σε όποιο σχήμα θέλετε και βάλτε τα σε ένα ταψί με καλή ποσότητα λαδιού, συνήθως γεμισμένο στο μισό μέχρι την κορυφή. Τηγανίζουμε μέχρι να ροδίσουν. Τοποθετήστε σε απορροφητικό χαρτί να στεγνώσει το περιττό λάδι.

## Παραπομπές


Κατηγορία:Αρτοσκευάσματα
Κατηγορία:Σερβική κουζίνα
Κατηγορία:Κουζίνα Βοσνίας και Ερζεγοβίνης
Κατηγορία:Κροατική κουζίνα
Κατηγορία:Σλοβενική κουζίνα
Κατηγορία:Κουζίνα της Βόρειας Μακεδονίας
Κατηγορία:Αλβανική κουζίνα
Togg

Η **Togg** είναι τουρκική αυτοκινητοβιομηχανία που ιδρύθηκε το 2018 ως κοινή επιχείρηση.

Ο κατασκευαστής Togg Car της Τουρκίας δημιουργήθηκε σε συνεργασία με Anadolu Όμιλο (19%), BMC (19%), Kök Όμιλο (19%), Turkcell (19%), Zorlu Holding (19%) και TOBB (5%) στις 25 Ιουνίου 2018.

Η εταιρεία έχει ανακοινώσει ότι τα πρώτα αυτοκίνητα θα είναι έτοιμα για μαζική παραγωγή μέχρι το τέλος του 2022.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις της Τουρκίας
Σαλμώνη

Η **Σαλμώνη** ήταν πόλη των αρχαίων Ηλείων. O Στράβων έγραψε ότι σύμφωνα με την Αρχαία ελληνική μυθολογία το όνομα της το έδωσε ο Σαλμωνεύς. Η Σαλμώνη ήταν πόλη της Πίσας, μία από τις 8 πόλεις της κοντά στην Ηράκλεια, δίπλα σε ένα πηγάδι με το ίδιο όνομα κοντά στην σημερινή Λεστινίτσα. Βρισκόταν στον δρόμο ανάμεσα στην Ολυμπία και την Ήλιδα αλλά η ακριβής της θέση ήταν άγνωστη, πιθανότατα στο χωριό Καράτουλα στις πηγές της Λεστινίτσας.

## Παραπομπές


## Πηγές

*  
*  

Κατηγορία:Πόλεις της αρχαίας Ηλείας
Κατηγορία:Εγκαταλελειμμένοι οικισμοί στην Ελλάδα
Λατινογραφή ελληνικών

Η **λατινογραφή της [[Ελληνική γλώσσα|ελληνικής γλώσσας]]** ή, αλλιώς, η μεταγραφή των ελληνικών στο λατινικό αλφάβητο, μπορεί να πραγματοποιηθεί είτε με τη φωνητική μεταγραφή ΕΛΟΤ 743 είτε με την ορθογραφική απόδοση ISO 843.

Η φωνητική μεταγραφή στοχεύει στη γραφή της ελληνικής γλώσσας με το λατινικό αλφάβητο, ενώ η ορθογραφική απόδοση στοχεύει στην απεικόνιση των ελληνικών λέξεων με τρόπο αντιστρέψιμο, ο οποίος διευκολύνει την επαναφορά ενός κειμένου από το λατινικό αλφάβητο πίσω στο ελληνικό από ηλεκτρονικά μέσα, διατηρώντας πάντα την ιστορική ορθογραφία.

Η φωνητική μεταγραφή χρησιμοποιείται συνήθως για την απόδοση κύριων ονομάτων ή τοπωνυμίων σε πινακίδες, χάρτες, ταυτότητες και διαβατήρια, όπου το ζητούμενο είναι η κατά το δυνατόν ορθότερη προφορά των ελληνικών ονομάτων ή τοπωνυμίων από μη ομιλητές της ελληνικής γλώσσας και θεωρείται η επίσημη μέθοδος γραφής της ελληνικής γλώσσας με το λατινικό αλφάβητο.
Η ορθογραφική απόδοση εφαρμόζεται κατά βάση σε περιστάσεις όπως επιστημονικά ή ιστορικά κείμενα, όπου η ηχητική απόδοση δεν έχει ιδιαίτερη σημασία και δίνεται έμφαση κυρίως στη δυνατότητα αυτόματης επαναφοράς των κειμένων από το ένα αλφάβητο στο άλλο από ηλεκτρονικά μέσα.

Επιπλέον, υπάρχουν τα αποκαλούμενα greeklish, που αποτελούν μια πολύ διαδεδομένη μέθοδο γραφής των ελληνικών με το λατινικό αλφάβητο σε ανεπίσημο επίπεδο, χρησιμοποιούμενα κυρίως από χρήστες στα μέσα κοινωνικής δικτύωσης, ενώ εμφανίζονται και σε ορισμένες διαφημίσεις.

## Παραπομπές


## Πηγές
* 
* 
* 

Κατηγορία:Συστήματα γραφής
Κατηγορία:Μακαρονισμός
Κατηγορία:Αργκό του Διαδικτύου
Ανδρέας Πάτσης

Ο **Ανδρέας Πάτσης** (Δοτσικό Γρεβενών, 29 Νοεμβρίου 1965) είναι Έλληνας δικηγόρος και βουλευτής από το 2019 μέχρι και το 2023. Έως το 2022 ήταν μέλος της κοινοβουλευτικής ομάδας της Νέα Δημοκρατία.

Καταδικάστηκε το 2024 για υποβολή ανακριβών και ελλιπών πόθεν έσχες.

## Βιογραφία
Γεννήθηκε το 1965 στο Δοτσικό Γρεβενών και σπούδασε στη Νομική Αθηνών. Από το 2011 έως το 2012 ήταν πρόεδρος του Π.Σ. Ελασσόνας και από το 2012 έως το 2014 της Νίκης Βόλου.

Στις εκλογές του 2019 εξελέγη βουλευτής Γρεβενών με τη Νέα Δημοκρατία. Στις 25 Οκτωβρίου 2022 διεγράφη από την κοινοβουλευτική ομάδα και από το κόμμα μετά τις αποκαλύψεις για εξαγορά κόκκινων δανείων και υψηλές αμοιβές από εταιρείες του δημοσίου (ΕΛΤΑ). Ο ίδιος δήλωσε πως δεν ήξερε την ύπαρξη του ασυμβίβαστου και πως η Νέα Δημοκρατία γνώριζε τις επιχειρηματικές του δραστηριότητες. Παρέμεινε ανεξάρτητος βουλευτής μέχρι τον Απρίλιο του 2023. 

Στην 1η Οκτωβρίου 2024 επιβλήθηκε ποινή τριετής φυλάκισης με αναστολή σχετικά με την υποβολή ανακριβών και ελλιπών πόθεν έσχες.   

## Προσωπική ζωή
Στις 14 Φεβρουαρίου 2020 παντρεύτηκε την δημοσιογράφο Βίκυ Παπαλουκά.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Πρόεδροι ποδοσφαιρικών ομάδων της Ελλάδας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Γρεβενών
Κατηγορία:Έλληνες βουλευτές διαγραφέντες
Κατάλογος μοναρχών του Λεσότο

O **Βασιλιάς (Marena) του [[Λεσότο]]** είναι ο μονάρχης στο Λεσότο (πρώην Μπασουτολάνδη). Από το 1822 έως το 1965 μονάρχης ήταν ο εκάστοτε **ανώτατος αρχηγός** (στη γλώσσα Σεσότο *barena ba baholo*) της Μπασουτολάνδης. Η διαδοχή στον θρόνο του Λεσότο ορίζεται στο Κεφάλαιο Ε΄ του συντάγματος του αφρικανικού βασιλείου. Ο Μοσεσόε Α΄ ήταν ο πρώτος βασιλιάς, από το 1822 έως το 1870. 

Τρεις φορές (1970, 1990 και 1996) την αντιβασιλεία μετά την ανεξαρτησία άσκησε μια γυναίκα, η βασίλισσα Μαμοχάτο.

Ο βασιλιάς Μοσεσόε Β΄ σκοτώθηκε σε δυστύχημα τον Ιανουάριο του 1996 και αργότερα τον διαδέχθηκε ο γιος του, Λετσίε Γ΄.

Ο σημερινός βασιλιάς είναι ο Λετσίε Γ΄.

## Διαδοχή στον θρόνο
Το Κεφάλαιο V Το άρθρο 45 του συντάγματος του Λεσότο ορίζει ότι:

(1) Το Συμβούλιο των Αρχηγών μπορεί ανά πάσα στιγμή να ορίσει, σύμφωνα με το εθιμικό δίκαιο του Λεσότο, το πρόσωπο (ή τα πρόσωπα, κατά σειρά προηγουμένου δικαιώματος) που δικαιούνται να διαδεχθούν το αξίωμα του Βασιλιά μετά τον θάνατο του κατόχου ή σε περίπτωση εμφάνισης οποιασδήποτε κενής θέσης σε αυτό το αξίωμα και εάν πεθάνει ή κενωθεί η θέση, υπάρχει πρόσωπο που έχει προηγουμένως οριστεί σύμφωνα με αυτό το τμήμα και το οποίο είναι ικανό σύμφωνα με το εθιμικό δίκαιο του Λεσότο να διαδεχθεί αυτό το αξίωμα, αυτό το πρόσωπο (ή, εάν υπάρχουν περισσότερα από ένα τέτοια άτομα, ότι ένα από αυτά που έχει οριστεί ότι έχει το πρώτο δικαίωμα να διαδεχθεί το αξίωμα) θα γίνει Βασιλιάς.
(2) Εάν, με τον θάνατο του κατόχου ή την εμφάνιση οποιασδήποτε κενής θέσης στο αξίωμα του Βασιλιά, δεν υπάρχει πρόσωπο που να γίνει Βασιλιάς σύμφωνα με το εδάφιο (1), το Συμβούλιο των Αρχηγών, με κάθε πρακτική ταχύτητα και σύμφωνα με το εθιμικό δίκαιο του Λεσότο, προβαίνει στον ορισμό ενός ατόμου που θα διαδεχθεί τον Βασιλιά και το πρόσωπο που θα οριστεί έτσι θα γίνει Βασιλιάς.

## Αποζημίωση
Ο βασιλιάς αμείβεται με 52.778 δολάρια ΗΠΑ ετησίως.

## Ανώτατοι αρχηγοί της Μπασουτολάνδης (1822-1965)

: † Απεβίωσε εν ενεργεία

## Βασιλείς του Λεσότο (1965-σήμερα)

## Σημειώσεις και παραπομπές


Λεσότο
Ραλφ Σάμσον

Ο **Ράλφ Λι Σάμσον Τζ.** (*Ralph Lee Sampson Jr.*, γεννήθηκε 7 Ιουλίου 1960) είναι Αμερικανός πρώην επαγγελματίας καλαθοσφαιριστής, μέλος του Naismith Memorial Basketball Hall of Fame. 

Ο πανύψηλος σέντερ ήταν τρεις φορές καλύτερος παίκτης της χρονιάς στο κολέγιο (ένας από τους δύο μόνο στην ιστορία) και ο μόνος που έχει κερδίσει το Βραβείο Τζον Γούντεν δύο φορές. Ήταν πρώτη συνολική επιλογή στο ντραφτ του ΝΒΑ του 1983. Ξεκίνησε τη σταδιοδρομία του στο NBA με πολλές προσδοκίες. Τα τέσσερα πρώτα χρόνια στους Χιούστον Ρόκετς ήταν εξαιρετικά σχηματίζοντας με τον Χακίμ Ολάζουον ένα από τα καλύτερα δίδυμα «πύργων» στην ιστορία του πρωταθλήματος, αλλά οι τραυματισμοί περιόρισαν την ποιότητα της καριέρας του μετά το 1987. Ήταν πολυτιμότερος παίκτης του NBA All-Star Game του 1985. Είχε μέσους όρους 15,4 πόντους και 8,8 ριμπάουντ στην καριέρα του στο NBA.

## Τίτλοι και διακρίσεις

* 4 × NBA All-Star (1984 – 1987)
* MVP του NBA All-Star Game (1985)
* All-NBA δεύτερη ομάδα (1985)
* ΝΒΑ ρούκι της χρονιάς (1984)
* NBA Ομάδα ρούκι (1984)
* 3 × Παίκτης της χρονιάς του κολεγιακού πρωταθλήματος (1981 – 1983)
* 3 × Consensus first-team All-American (1981 – 1983)
* 3 × ACC Παίκτης της Χρονιάς (1981–1983)
* 3 × Πρώτη ομάδα All-ACC (1981–1983)
* ACC ρούκι της χρονιάς (1980)
* Νο 50 αποσύρθηκε από τους Βιρτζίνια Καβαλίερς

## Παραπομπές


## Εξωτερικοί σύνδεσμοι
* 
* Αναλυτικά στατιστικά καριέρας  

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Εθνικής Ηνωμένων Πολιτειών Αμερικής
Κατηγορία:Καλαθοσφαιριστές του NBA
Κατηγορία:Καλαθοσφαιριστές All-Star Game (NBA)
Κατηγορία:Καλαθοσφαιριστές Χιούστον Ρόκετς
Κατηγορία:Καλαθοσφαιριστές Σακραμέντο Κινγκς
Κατηγορία:Καλαθοσφαιριστές Ουάσινγκτον Ουίζαρντς
Κατηγορία:Καλαθοσφαιριστές Γκόλντεν Στέιτ Ουόριορς
Κατηγορία:Καλαθοσφαιριστές ισπανικών συλλόγων 
Κατηγορία:Σέντερ
Κατηγορία:Εισαχθέντες στο Naismith Memorial Basketball Hall of Fame
Τζέσι Ντάγκλας

Ο **Τζέσι Ντάγκλας** (Jesse Douglas, 3 Ιουλίου 1897 - 7 Σεπτεμβρίου 1965) ήταν Αμερικανός μαθηματικός και βραβευμένος με το μετάλλιο Φιλντς, γνωστός για τη γενική λύση του προβλήματος του Πλατώ.

## Ζωή και σταδιοδρομία
Γεννήθηκε σε μια εβραϊκή οικογένεια της Νέας Υόρκης, γιος της Σάρα (το γένος Κομέλ) και του Λούις Ντάγκλας. Φοίτησε στο City College της Νέας Υόρκης ως προπτυχιακός φοιτητής και αποφοίτησε με άριστα στα Μαθηματικά το 1916. Στη συνέχεια μετέβη στο Πανεπιστήμιο Κολούμπια ως μεταπτυχιακός φοιτητής και απέκτησε διδακτορικό στα μαθηματικά το 1920.

Ο Ντάγκλας ήταν ένας από τους δύο νικητές των πρώτων μεταλλίων Φιλντς, που απονεμήθηκαν το 1936. Τιμήθηκε για την επίλυση, το 1930, του προβλήματος του Πλατώ, το οποίο διερωτάται αν υπάρχει μια ελάχιστη επιφάνεια για ένα δεδομένο όριο. Το πρόβλημα, ανοιχτό από το 1760, όταν το έθεσε ο Λαγκράνζ, αποτελεί μέρος του λογισμού των μεταβολών και είναι επίσης γνωστό ως πρόβλημα της σαπουνόφουσκας. Ο Ντάγκλας  συνέβαλε επίσης σημαντικά στο αντίστροφο πρόβλημα του λογισμού των μεταβολών. Η Αμερικανική Μαθηματική Εταιρεία του απένειμε το Βραβείο Μνήμης Bôcher το 1943.

Ο Ντάγκλας έγινε αργότερα τακτικός καθηγητής στο City College της Νέας Υόρκης (CCNY), όπου δίδαξε μέχρι το θάνατό του. Εκείνη την εποχή το CCNY προσέφερε μόνο προπτυχιακά πτυχία και ο καθηγητής Ντάγκλας δίδασκε το μάθημα του προηγμένου υπολογισμού. Οι δευτεροετείς φοιτητές (και οι πρωτοετείς με άριστη βαθμολογία) είχαν το προνόμιο να κάνουν την εισαγωγή τους στην πραγματική ανάλυση από έναν βραβευμένο με μετάλλιο Φιλντς.

## Επιλεγμένα άρθρα
* 
* 
* 
* 
* 

## Παραπομπές


## Βιβλιογραφία
*Θεμιστοκλής Μ. Ρασσιάς, *The Problem of Plateau – A tribute to Jesse Douglas and Tibor Rado* (River Edge, NJ, 1992).
*M. Struwe: *Plateau's Problem and the Calculus of Variations*, 
*R. Bonnett and A. T. Fomenko: *The Plateau Problem (Studies in the Development of Modern Mathematics)*, 
*M. Giaquinta and S. Hildebrandt: "Calculus of Variations",  Volumes I and II, Springer Verlag
*

## Εξωτερικοί σύνδεσμοι
* 

Κατηγορία:Μαθηματικοί αναλυτές
Κατηγορία:Αμερικανοί μαθηματικοί
Κατηγορία:Μαθηματικοί του 20ού αιώνα
Κατηγορία:Βραβευμένοι με Μετάλλιο Φιλντς
Ντιν Σμιθ

Ο **Ντιν Έντουαρντς Σμιθ** (*Dean Edwards Smith*, 28 Φεβρουαρίου 1931 – 7 Φεβρουαρίου 2015) ήταν Αμερικανός  καλαθοσφαιριστής και προπονητής καλαθοσφαίρισης. Περιγραφόμενος ως «θρύλος της προπονητικής» από το Naismith Memorial Basketball Hall of Fame, ήταν προπονητής για 36 χρόνια στο Πανεπιστήμιο της Βόρειας Καρολίνας στο Τσάπελ Χιλ από το 1961 έως το 1997 και αποχώρησε με 879 νίκες, που ήταν το ρεκόρ του Κολεγιακού Πρωταθλήματος (NCAA) Πρώτης Κατηγορίας εκείνη την εποχή. Έχει το ένατο υψηλότερο ποσοστό νικών από οποιονδήποτε προπονητή μπάσκετ κολεγίου ανδρικών ομάδων (77,6 %).

## Καριέρα

Έπαιξε κολεγιακό μπάσκετ στο Πανεπιστήμιο του Κάνσας, όπου κέρδισε ένα εθνικό πρωτάθλημα το 1952.
Το 1961 έγινε επικεφαλής προπονητής της Βόρειας Καρολίνας, κληρονομώντας ένα πρόγραμμα που είχε κερδίσει το πρωτάθλημα NCAA το 1957. Κορυφαίος καινοτόμος, ταυτίστηκε ίσως καλύτερα με την επίθεση των τεσσάρων γωνιών, η οποία σχεδιάστηκε για να τρέχει το χρόνο χωρίς αγωνιστηκή δράστηριότητα για τη διατήρηση προβαδίσματος. Αυτή η στρατηγική ήταν τόσο επιτυχημένη, που αργότερα οδήγησε στην υιοθέτηση χρονομέτρησης στο κολεγιακό μπάσκετ. Άλλες τακτικές που επινόησε περιελάμβαναν την άμυνα *run-and-jump* (άμυνα πίεσης σε όλο το γήπεδο που περιλάμβανε τους παίκτες να αλλάζουν αμυντικές εργασίες στο τρέξιμο) και η συσσώρευση φάουλ (στην οποία ένας παίκτης μετέφερε οδηγίες από τον Σμιθ στους άλλους παίκτες πριν από ένα μια ελεύθερη βολή). Χαρακτηριστικά των ομάδων του ήταν ότι οι παίκτες αναγνώριζαν μια πάσα από έναν συμπαίκτη τους αφού σημείωσαν ένα καλάθι και χρησιμοποίησαν τη γροθιά τους για να δηλώσουν ότι ήταν κουρασμένοι και χρειάζονταν αλλαγή. Περισσότερο από το 95 τοις εκατό των παικτών του Σμιθ κέρδισαν τα πτυχία τους και πολλοί από αυτούς, συμπεριλαμβανομένων των Μάικλ Τζόρνταν και Τζέιμς Ουόρθι, διακρίθηκαν αργότερα στο NBA.

Κατά τη διάρκεια της θητείας του ως επικεφαλής προπονητής, η Βόρεια Καρολίνα κέρδισε δύο εθνικά πρωταθλήματα NCAA και εμφανίστηκε σε 11 φάιναλ φορ. Το 1976 ήταν προπονητής της Εθνικής ΗΠΑ που κατέκτησε το χρυσό μετάλλιο στους Ολυμπιακούς Αγώνες του Μόντρεαλ. Το 2007 εισήχθη στο Hall of Fame της FIBA.

## Τίτλοι και διακρίσεις
* Ολυμπιακοί Αγώνες χρυσό μετάλλιο : 1976
* 2 × Πρωτάθλημα NCAA (1982, 1993)
* 11 × NCAA Περιφέρειας – φάιναλ φορ (1967–1969, 1972, 1977, 1981, 1982, 1991, 1993, 1995, 1997)
* 13 × τουρνουά ACC (1967–1969, 1972, 1975, 1977, 1979, 1981, 1982, 1989, 1991, 1994, 1997)
* 17 × κανονική περίοδος  ACC (1967–1969, 1971, 1972, 1976–1979, 1982–1985, 1987, 1988, 1993, 1995)
* NIT (1971)
* Naismith College προπονητής της χρονιάς (1993)
* 8 × ACC προπονητής της χρονιάς (1967, 1968, 1971, 1976, 1977, 1979, 1988, 1993)
* *Naismith Memorial Basketball Hall of Fame* : 1983
* *College Basketball Hall of Fame* : 2006
* *FIBA Hall of Fame* : 2007

## Παραπομπές


## Εξωτερικοί σύνδεσμοι
 

 

 

Κατηγορία:Αμερικανοί προπονητές καλαθοσφαίρισης
Κατηγορία:Εισαχθέντες στο Naismith Memorial Basketball Hall of Fame
Κατηγορία:Εισαχθέντες στο Hall of Fame της FIBA
Σαμ Ματεκάνε

Ο **Σαμ Ματεκάνε** (*Samuel Ntsokoane Matekane*, γεννημένος στις 15 Μαρτίου 1958) είναι επιχειρηματίας και πολιτικός από το Λεσότο, πρωθυπουργός από τις 28 Οκτωβρίου 2022. Είναι ο ιδρυτής του Ομίλου Εταιρειών Matekane και τιμήθηκε ως ο Επιχειρηματίας της χρονιάς  στην Αφρική από το περιοδικό Φορμπς το 2021. Ίδρυσε πολιτικό κόμμα, την Επανάσταση για την Ευημερία (RFP) τον Μάρτιο του 2022, με την οποία κέρδισε τις γενικές εκλογές του 2022.

Ο Ματεκάνε χρηματοδότησε ένα γήπεδο ποδοσφαίρου στο χωριό της καταγωγής του, το Μαντσονιάνε.

Ονομάστηκε ο πλουσιότερος πολίτης του Λεσότο, με περιουσία 10 δισεκατομμυρίων δολαρίων.

## Πρώτα χρόνια
Ο Ματεκάνε γεννήθηκε ως το έβδομο από τα δεκατέσσερα παιδιά  τον Μάρτιο του 1958 στο χωριό Μαντσονιάνε, που αποτελούσε τότε τμήμα της βρετανικής Μπασουτολάνδης. 

## Επιχειρήσεις
Ο Ματεκάνε είναι ο Διευθύνων Σύμβουλος του Ομίλου Εταιρειών Matekane (MGC), ο οποίος ιδρύθηκε το 1986. Το 2021 κέρδισε το βραβείο Forbes Best of Africa 2021. 

## Πολιτική
Τον Μάρτιο του 2022, αρκετούς μήνες πριν από τις γενικές εκλογές, ο Ματεκάνε ίδρυσε ένα κόμμα που ονομάζεται Επανάσταση για την Ευημερία. Τοποθέτησε τον εαυτό του ως προστάτη της επιχειρηματικής κοινότητας της χώρας και θεωρήθηκε αουτσάιντερ ενώ έκανε εκστρατεία.  Το κόμμα δεν πήρε την αυτοδυναμία στην Εθνοσυνέλευση για πέντε έδρες , έτσι σχημάτισε πλειοψηφικό συνασπισμό με τη Συμμαχία των Δημοκρατών και το Κίνημα για την Οικονομική Αλλαγή.  Το υπουργικό του συμβούλιο ορκίστηκε στις 4 Νοεμβρίου, με τον ίδιο να αναλαμβάνει και υπουργός Άμυνας.

## Παραπομπές


Ματεκανε
Ματεκανε
Ουγγρικές προεδρικές εκλογές 2022

Έμμεσες προεδρικές εκλογές διεξήχθησαν στην Ουγγαρία στις 10 Μαρτίου 2022.  Η Καταλίν Νόβακ έγινε η πρώτη γυναίκα Πρόεδρος της Ουγγαρίας αφού κέρδισε την απόλυτη πλειοψηφία.  

Ο απερχόμενος πρόεδρος της Δημοκρατίας Γιάνος Άντερ δεν ήταν επιλέξιμος για υποψηφιότητα λόγω περιορισμών θητείας.  Υπήρχαν δύο υποψήφιοι για την κατά κύριο λόγο τελετουργική θέση.  Η κυβερνητική συμμαχία, Fidesz-KDNP, πρότεινε την Καταλίν Νόβακ, πρώην υπουργό Οικογενειακών Υποθέσεων και σύμμαχο του Ούγγρου πρωθυπουργού Βίκτορ Όρμπαν, ως προεδρική υποψήφια.  Η συμμαχία της αντιπολίτευσης, Ενωμένοι για την Ουγγαρία, πρότεινε τον Πέτερ Ρόνα, δικηγόρο και οικονομολόγο ως υποψήφιο για την προεδρία. 

## Εκλογικό σύστημα
Σύμφωνα με το ισχύον Σύνταγμα της Ουγγαρίας που εγκρίθηκε από τον κυβερνητικό συνασπισμό Fidesz–KDNP το 2011, ο Πρόεδρος πρέπει να εκλεγεί με μυστική ψηφοφορία από τα μέλη του Κοινοβουλίου, όχι συντομότερα από εξήντα αλλά το αργότερο τριάντα ημέρες πριν από τη λήξη της θητείας του προηγούμενου κατόχου του αξιώματος ή εάν η θητεία του/της τερματιστεί πρόωρα, εντός τριάντα ημερών από τη λήξη. Το σύνταγμα εξουσιοδοτεί τον Πρόεδρο της Εθνοσυνέλευσης να ορίσει την ημερομηνία των εκλογών. 

Ένας υποψήφιος πρόεδρος χρειάζεται τη γραπτή πρόταση τουλάχιστον του ενός πέμπτου των βουλευτών (άρα γύρω στους 40 βουλευτές), οι οποίοι δεν μπορούν να προτείνουν περισσότερους από έναν υποψήφιους.  Στον πρώτο γύρο των εκλογών, απαιτείται πλειοψηφία δύο τρίτων όλων των εν ενεργεία βουλευτών για την εκλογή του προέδρου. Εάν δεν πληρούται αυτή η προϋπόθεση, διεξάγεται δεύτερος γύρος μεταξύ των δύο υποψηφίων που έλαβαν τον μεγαλύτερο και δεύτερο υψηλότερο αριθμό ψήφων στον πρώτο γύρο. Αρκεί τότε η απλή πλειοψηφία των ψηφοφόρων βουλευτών. 

## Ιστορικό
Ο αντιπολιτευόμενος Δημοκρατικός Συνασπισμός (DK) θα υπέβαλε εκ νέου πρόταση τροποποίησης για την αναβολή της κοινοβουλευτικής εκλογής του προέδρου της Ουγγαρίας μέχρι μετά τις κοινοβουλευτικές εκλογές την άνοιξη του 2022, δήλωσε το κόμμα στις 5 Αυγούστου 2021. 

Από το 1990 δεν υπήρξαν περισσότεροι από δύο υποψήφιοι σε οποιεσδήποτε προεδρικές εκλογές που έγιναν στην Ουγγαρία.

## Υποψήφιοι

## Αποτέλεσμα

## Παραπομπές


2022 προεδρ
Ουγγαρια προεδρ
Κέικ Red velvet

**Το κέικ red velvet** είναι παραδοσιακά ένα κόκκινο, κόκκινο-καφέ ή βυσσινί χρωματισμένο κέικ σοκολάτας με στρώσεις, στρωμένο με κρέμα βουτύρου. Οι παραδοσιακές συνταγές δεν χρησιμοποιούν χρωστικές, με το κόκκινο χρώμα να οφείλεται στο μη επεξεργασμένο, πλούσιο σε ανθοκυανίνες κακάο.

Τα συνηθισμένα συστατικά περιλαμβάνουν βουτυρόγαλα, βούτυρο, κακάο, ξύδι και αλεύρι . Για το χρώμα μπορεί να χρησιμοποιηθεί χυμός παντζαριού ή κόκκινο χρώμα ζαχαροπλαστικής.
Κατηγορία:Σοκολατένια επιδόρπια
Eurocrem

μικρογραφία|Συσκευασία έκδοσης βάφλας
Το **Eurocrem** (συντομογραφία για το **Eurocrem Takovo**) είναι δίχρωμο (καφέ και λευκό) άλειμμα γλυκού γάλακτος με γεύση φουντουκιού και κακάο, που παράγεται από ένα εργοστάσιο της Swisslion Group στο Γκόρνι Μίλανοβατς της Σερβίας, περίπου 120 χιλιόμετρα νότια του Βελιγραδίου.

Ήταν το πιο δημοφιλές προϊόν του είδους του σε ολόκληρη την Σοσιαλιστική Ομοσπονδιακή Δημοκρατία της Γιουγκοσλαβίας, όταν αποφάσισαν να σταματήσουν την παραγωγή του υπό την άδεια της A. Gandola & C. Spa. Δεν έχει καμία σχέση με την εισαγωγή διεθνών εμπορικών σημάτων όπως η ιταλική *[[Nutella]]* και η γερμανική *[[Nudossi]]* (τοπικά με την επωνυμία *Linolada*). Επιπλέον, συνοδευόταν από μια εικόνα μιας φέτας ψωμιού καλυμμένη με Eurocrem, τη μισή φέτα καλυμμένη με καφέ (με γεύση κακάο) Eurocrem και την άλλη μισή καλυμμένη με λευκό Eurocrem (με γεύση φουντουκιού).

## Ιστορία
Το εμπορικό σήμα *Eurocrem* καταχωρήθηκε στον Παγκόσμιο Οργανισμό Πνευματικής Ιδιοκτησίας (ΠΟΠΙ) στις 3 Αυγούστου 1967 από την ιταλική εταιρεία A. Gandola & C. Spa, με αριθμό εγγραφής 336733. Η A. Gandola & C. Spa παραχώρησε άδεια για τη μάρκα Eurocrem το 1972 στην Takovo, μια εταιρεία παραγωγής τροφίμων και ποτών με έδρα το Γκόρνι Μίλανοβατς, η οποία τώρα ανήκει στον Όμιλο Swisslion. Η Takovo ήταν μια από τις μεγαλύτερες βιομηχανικές εταιρείες της πρώην ΣΟΔ Γιουγκοσλαβίας. Η A. Gandola & C. Spa εξακολουθεί να παράγει το αυθεντικό άλειμμα σοκολάτας Eurocrem.

Στις 15 Σεπτεμβρίου 2008, ο Όμιλος Swisslion κατοχύρωσε το εμπορικό σήμα *Takovo Eurocrem* στον ΠΟΠΙ, λαμβάνοντας τον αριθμό εγγραφής 993249. Σύμφωνα με αναφορές τοπικών μέσων ενημέρωσης το Νοέμβριο του 2011, ο Όμιλος Swisslion παράγει 12.000 τόνους Takovo Eurocrem ετησίως. Το ήμισυ αυτής της ποσότητας εξάγεται στις Ηνωμένες Πολιτείες, σε χώρες της Δυτικής Ευρώπης και σε χώρες της πρώην ΣΟΔ Γιουγκοσλαβίας.

Η άδεια Eurocrem διατίθεται μόνο σε έναν συνδυασμό γεύσεων, φουντούκι και κακάο.

Το Eurocrem διατίθεται στο εμπόριο με διάφορα συνθήματα, όπως «για την αναπτυσσόμενη γενιά», «μεγαλώνουμε μαζί» και «υπάρχει μόνο ένα», με το τελευταίο να χρησιμοποιείται πιο πρόσφατα τον Φεβρουάριο του 2018.

## Διαθέσιμες συσκευασίες
Κατασκευάζονται πολυάριθμοι τύποι συσκευασιών και μεγέθη, που κυμαίνονται από 15 γραμμάρια έως 5 κιλά. Χρησιμοποιούνται διάφορα υλικά συσκευασίας, ανάλογα με τα μεγέθη συσκευασίας και τη στόχευση τους σε καταναλωτές λιανικής ή χονδρικήςσυμπεριλαμβανομένων συσκευασιών αλουμινίου, πλαστικών ή γυάλινων μπολ και βάζων και πλαστικών κουβάδων. Η Swisslion Group κατασκευάζει επίσης μια έκδοση για μπαρ του Eurocrem που ονομάζεται *Euro Blok*.

## Παραπομπές


## Εξωτερικοί σύνδεσμοι
* Επίσημος ιστότοπος της A. Gandola & C. Spa
* Επίσημος ιστότοπος της Swisslion Group

Κατηγορία:Αλείμματα
Kinder Bueno

Το **Kinder Bueno** (προφέρεται *Κίντερ Μπουένο*, το Kinder στα γερμανικά σημαίνει «παιδιά», το Bueno στα ισπανικά σημαίνει «καλό») είναι ράβδος σοκολάτας και γκοφρέτας που παρασκευάζεται από την ιταλική εταιρεία ζαχαροπλαστικής Ferrero SpA. Είναι μέρος της σειράς επωνυμίας Kinder Chocolate και είναι γκοφρέτα γεμιστή με κρέμα φουντουκιού, καλυμμένη με σοκολάτα γάλακτος και μία γραμμή μαύρης σοκολάτας.

Το Kinder Bueno κυκλοφόρησε το 1990 και διατίθεται σε 60 χώρες. Πωλείται σε συσκευασίες των δύο, τριών, έξι, και κουτιών των δώδεκα.

## Παραγωγή
Το Kinder Bueno κατασκευάζεται σε εργοστάσια στη Γαλλίας και στη Βαρσοβία της Πολωνίας. Το 2022, μια νέα μονάδα παραγωγής για την αγορά της Βόρειας Αμερικής κατασκευάζεται στο Μπλούμινγκτον του Ιλινόι.

## Γκάμα προϊόντων

* Kinder Bueno
* Kinder Bueno White — Kinder Bueno επικαλυμμένο με λευκή σοκολάτα και καλυμμένο με κομμάτια μαρέγκας κακάο
* Kinder Bueno Coconut — Kinder Bueno με κρέμα φουντουκιού που περικλείεται σε γκοφρέτα με γάλα καρύδας και λευκή σοκολάτα, πασπαλισμένη με νιφάδες καρύδας
* Kinder Bueno Dark — Kinder Bueno καλυμμένο με μαύρη σοκολάτα
* Kinder Bueno Mini — Kinder Bueno σε μέγεθος μπουκιάς και ατομικά τυλιγμένο. Διατίθεται και σε τσάντες Mini Mix, οι οποίες περιέχουν ένα μείγμα από κλασικό, σκούρο και λευκό Kinder Bueno Mini.
* Kinder Bueno Advent Calendar — Χριστουγεννιάτικο ημερολόγιο που περιέχει έναν συνδυασμό κλασικού, σκούρου και λευκού Kinder Bueno Mini
* Kinder Bueno Eggs — Μίνι σοκολατένια πασχαλινά αυγά
* Kinder Bueno Ice Cream — Παγωτό χωνάκι, διαθέσιμο σε κλασική και λευκή γεύση σοκολάτας

## Μόλυνση από αρωματικούς υδρογονάνθρακες ορυκτελαίων
Η Ευρωπαϊκή Αρχή για την Ασφάλεια των Τροφίμων (ΕΑΑΤ) διαπίστωσε ότι η σοκολάτα ήταν μολυσμένη με υψηλά επίπεδα αρωματικών υδρογονανθράκων ορυκτελαίων (MOAH), μια πιθανή καρκινογόνο ουσία. Η μόλυνση από υδρογονάνθρακες προκαλείται συχνά από τεχνικές επεξεργασίας σιτηρών ή εισάγεται στα τρόφιμα από τη συσκευασία του προϊόντος. Η Ferrero, μητρική εταιρεία του Kinder, διαφώνησε με το εύρημα της ΕΑΑΤ και δήλωσε ότι όλα τα προϊόντα περιέχουν κάτω από τα μέγιστα επίπεδα για ανθρώπινη κατανάλωση. Άλλα κοινά προϊόντα σοκολάτας βρέθηκαν να περιέχουν παρόμοια ή υψηλότερα επίπεδα μόλυνσης.

## Παραπομπές


## Εξωτερικοί σύνδεσμοι

* 

Κατηγορία:Εμπορικά σήματα της Ferreto SpA
Κατηγορία:Ράβδοι σοκολάτας
Ροντρίγκο Εραμούσπε

Ο **Rodrigo Nahuel Erramuspe** (Μαρ ντελ Πλάτα, 3 Μαΐου 1990) είναι Αργεντίνος επαγγελματίας ποδοσφαιριστής ο οποίος αγωνίζεται ως κεντρικός αμυντικός στον Ηρακλή.

## Παραπομπές


## Εξωτερικοί σύνδεσμοι
* 
* 

Κατηγορία:Αργεντινοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σούπερ Λιγκ 2 Ελλάδας
Τζιμπρίλ Σιντιμπέ (ποδοσφαιριστής, γεννηθείς το 1992)

Ο **Τζιμπρίλ Σιντιμπέ** (*Djibril Sidibé*, 29 Ιουλίου 1992) είναι Γάλλος ποδοσφαιριστής που αγωνίζεται στην Τουλούζ στη θέση του αμυντικού.

## Βιογραφία
Γεννήθηκε το 1992 στην Τρουά της Γαλλίας και έχει καταγωγή από το Μάλι.

Η επαγγελματική του καριέρα ξεκίνησε το 2010 στην Τρουά και συνέχισε το 2012 στη Λιλ. Το 2016 υπέγραψε στη Μονακό, ενώ για την περίοδο 2019–20 παραχωρήθηκε δανεικός στην Έβερτον. Από το 2022 έως το 2024 ήταν παίκτης της ΑΕΚ, με την οποία κατέκτησε ένα πρωτάθλημα (2022–23) και ένα κύπελλο Ελλάδας (2022–23).

Με την εθνική ομάδα αγωνιζόταν από το 2016 έως το 2018. Ήταν μέλος της αποστολής στο Μουντιάλ 2018, στο οποίο η Γαλλία κατέκτησε το τρόπαιο. Την ίδια χρονιά, απονεμήθηκε σε αυτόν και σε όλη την ομάδα το Τάγμα της Λεγεώνας της Τιμής.

## Παραπομπές


Κατηγορία:Γάλλοι ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Εθνικής Γαλλίας Κ21
Κατηγορία:Γάλλοι αφρικανικής καταγωγής
Κατηγορία:Γάλλοι ποδοσφαιριστές στο εξωτερικό
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ιππότες της Λεγεώνας της Τιμής
Κατηγορία:Ποδοσφαιριστές ΕΣ Τρουά ΑΚ
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σαμπιονά Νασιονάλ
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Έβερτον
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Τουλούζ ΦΚ
Κρόφνε

Το **κρόφνε** (αλβανικά και , βοσνιακά: *krofne*, , , ) είναι αφράτο ντόνατ με γέμιση. Είναι στρογγυλό και συνήθως γεμίζεται με ζελέ, μαρμελάδα ή σοκολάτα, καθώς και βούτυρο, Nutella και κανέλα. Μπορούν επίσης να γεμιστεί με κάσταρντ ή κρέμα, αλλά αυτό είναι συνήθως λιγότερο συνηθισμένο. Το όνομα προέρχεται από το γερμανικό *[[Μπερλίνερ|krapfen]]* και είναι μια παραλλαγή του μπερλίνερ της Κεντρικής Ευρώπης. Μοιάζει επίσης με το μπενιέ.

Η συνταγή για σπιτικό κρόφνε περιλαμβάνει μαγιά, γάλα, ζάχαρη, αλεύρι, αλάτι, βούτυρο, αυγά, ρούμι, φλούδα λεμονιού, μαρμελάδα και ζάχαρη άχνη. Η ζύμη ζυμώνεται και ετοιμάζεται και στη συνέχεια κόβεται σε μικρά κομμάτια, στη συνέχεια γίνεται μια μικρή μπάλα, διευκολύνοντας το μαγείρεμα.

Στην Κροατία και τη Σλοβενία, η κατανάλωση κρόφνε, ή κρόφι, αυξάνεται σημαντικά κατά τη διάρκεια του ετήσιου χειμερινού φεστιβάλ των Αποκριών. Στην Κροατία, σερβίρονται την Πρωτοχρονιά ως ένδειξη καλής τύχης, καθώς και για ευημερία. Επίσης, σερβίρεται και σε άλλες εορτές όπως το Πάσχα, τα Χριστούγεννα και η Ημέρα των Ευχαριστιών.

## Παραπομπές


## Εξωτερικοί σύνδεσμοι
* Krofne: βίντεο με συνταγή
* Recepti i Kuvar online, krofne recepti

Κατηγορία:Αλβανική κουζίνα
Κατηγορία:Κουζίνα Βοσνίας και Ερζεγοβίνης
Κατηγορία:Κροατική κουζίνα
Κατηγορία:Μαυροβουνιακή κουζίνα
Κατηγορία:Σερβική κουζίνα
Κατηγορία:Σλοβενική κουζίνα
Κατηγορία:Κάσταρντ κρεμώδη επιδόρπια
Κατηγορία:Ντόνατς
Διαυγασμένο βούτυρο

μικρογραφία|260x260εσ|Διαυγασμένο βούτυρο σε θερμοκρασία δωματίου
Το **διαυγασμένο βούτυρο** είναι το λίπος γάλακτος που παράγεται από το βούτυρο για τον διαχωρισμό των στερεών γάλακτος και του νερού από το βουτυρικό λίπος. Συνήθως, παράγεται λιώνοντας το βούτυρο και αφήνοντας τα συστατικά να διαχωριστούν κατά πυκνότητα. Το νερό εξατμίζεται, μερικά στερεά (π.χ. πρωτεΐνες ορού γάλακτος) επιπλέουν στην επιφάνεια και αποβουτυρώνονται και τα υπόλοιπα στερεά γάλακτος (καζεΐνη) βυθίζονται στον πυθμένα και μένουν πίσω όταν το λίπος βουτύρου (το οποίο θα ήταν στη συνέχεια από πάνω) χύνεται ή διαχωρίζεται με διαχωριστική χοάνη ή διαχωριστή λίπους. Αυτό το λίπος βουτύρου είναι το διαυγασμένο βούτυρο.

Οι εμπορικές μέθοδοι παραγωγής περιλαμβάνουν επίσης την άμεση εξάτμιση, αλλά μπορούν επίσης να πραγματοποιηθούν με απόχυση και φυγοκέντριση που ακολουθείται από ξήρανση υπό κενό ή απευθείας από την κρέμα με σπάσιμο του γαλακτώματος που ακολουθείται από τη φυγοκέντριση.

## Ιδιότητες
Το διαυγασμένο βούτυρο έχει υψηλότερο σημείο καπνού () από το κανονικό βούτυρο () και επομένως προτιμάται σε ορισμένες μαγειρικές εφαρμογές, όπως το σοτάρισμα. Το διαυγασμένο βούτυρο έχει επίσης πολύ μεγαλύτερη διάρκεια ζωής από το φρέσκο βούτυρο. Έχει αμελητέες ποσότητες λακτόζης και καζεΐνης και, ως εκ τούτου, είναι αποδεκτό από τους περισσότερους που έχουν δυσανεξία στη λακτόζη ή αλλεργία στην καζεΐνη.

## Δείτε επίσης
* Μαντέιγκα-ντα-τέρα, βραζιλιάνικο προϊόν διαυγασμένου βουτύρου
* Σμεν, αλατισμένο, ζυμωμένο διαυγασμένο βούτυρο, που χρησιμοποιείται ευρέως στις κουζίνες της Βόρειας Αφρικής και της Μέσης Ανατολής
* Σμαλτς, διαυγασμένο ζωικό λίπος
* Γαλακτοκομικά προϊόντα

## Παραπομπές



Κατηγορία:Βούτυρο
Κατηγορία:Μαγειρικά λίπη
Κατηγορία:Σάλτσες
Αντώνιος Β΄ της Γεωργίας

Ο **Αντόν Β΄ ο Μεγαλομάρτυρας,** , γεννημένος ως βασιλικός πρίγκιπας Τεϊμουράζ  , (8 Ιανουαρίου 1762 ή 1763 – 21 Δεκεμβρίου 1827) ήταν μέλος της Γεωργιανής βασιλικής οικογένειας και εκκλησιαστικός. Γιος τού Ηρακλή Β΄, τού προτελευταίου βασιλιά τού Κάρτλι και τού Καχέτι, ήταν ''Καθολικός'' (Πατριάρχης) Γεωργίας από το 1788 έως το 1811.

Αφού η Ρωσική Αυτοκρατορία προσάρτησε τη Γεωργία το 1801, ο Αντόν αντιστάθηκε στις καταπατήσεις των αυτοκρατορικών αξιωματούχων στις εκκλησιαστικές υποθέσεις της Γεωργίας. Τελικά, ο Αντόν αναγκάστηκε να εγκαταλείψει τη Γεωργία για την Αγία Πετρούπολη το 1810 και τού αφαιρέθηκε το αξίωμα το 1811. Ήταν, επομένως, ο τελευταίος Γεωργιανός *Καθολικός* (Πατριάρχης) τον 19ο αι. Ο τίτλος καταργήθηκε από τη Ρωσική Αυτοκρατορία και η αυτοκέφαλη Γεωργιανή Ορθόδοξη Εκκλησία περιορίστηκε σε εξαρχία της Ρωσικής Ορθόδοξης Εκκλησίας. Ο Άντον πέρασε τα τελευταία του χρόνια στη σύνταξη στο Νίζνι Νόβγκοροντ, όπου απεβίωσε το 1827. Ανακηρύχτηκε Άγιος από τη Γεωργιανή Εκκλησία το 2011.

## Πρώιμη ζωή
Γεννήθηκε ως βασιλικός πρίγκιπας (*[[Μπατονισβίλι|batonishvili]]*) Tεϊμουράζ, που ονομάστηκε έτσι από τον παππού του Tεϊμουράζ Β΄ βασιλιά τού Κάρτλι. Γεννήθηκε από τον 3ο γάμο τού Ηρακλή Β΄ με τη Νταρετζάν Νταντιάνι. Ο νεαρός πρίγκιπας εκπαιδεύτηκε στη βασιλική αυλή της Τιφλίδας και στη συνέχεια στη Θεολογική Σχολή της Τιφλίδας υπό την καθοδήγηση τού Αντώνιου Α΄, συγγενή και προκατόχου του ως *Καθολικού* (Πατριάρχη) της Γεωργίας. Το 1782 εκάρη μοναχός και πήρε το όνομα Αντώνιος. 

Κατά τη σύναψη της συνθήκης τού Γκεοργκίεφσκ μεταξύ τού Ηρακλή Β΄ και της Αυτοκράτειρας της Ρωσίας Αικατερίνης Β΄ το 1783, ο Αντώνιος, τώρα ιεροδιάκονος, και ο αδελφός του Μιριάν ταξίδεψαν στην Αγία Πετρούπολη και έμειναν στην αυτοκρατορική αυλή.  Ο Μιριάν εισήλθε στον ρωσικό στρατό, ενώ ο Αντόν, παρουσία της Αυτοκράτειρας Αικατερίνης και της ακολουθίας της, χειροτονήθηκε σε μητροπολίτη, σε τελετή που πραγματοποιήθηκε στην εκκλησία τού Tσάρσκογια Σελό το 1787. Με την ευκαιρία αυτή, η Αικατερίνη Β΄ τού δώρισε μία πλούσια στολισμένη Παναγία, ένα μετάλλιο που απεικονίζει την Παρθένο Μαρία, το οποίο οικειοποιήθηκε η Ρωσική Υπεραγία Σύνοδο μετά το τέλος τού Αντώνιου Β΄ το 1827. 

## ''Καθολικός'' (Πατριάρχης)

## Άφιξη της ρωσικής κυριαρχίας
σύνδεσμος=//upload.wikimedia.org/wikipedia/commons/thumb/7/7d/Coat_of_arms_of_Catholicos_Patriarch_Anton_II_of_Georgia.PNG/220px-Coat_of_arms_of_Catholicos_Patriarch_Anton_II_of_Georgia.PNG|μικρογραφία| Εθνόσημο του Aντώνιου Β΄.

## Εκτόπιση
## Ζωή και τέλος στη Ρωσία
## Αγιοποίηση
## Σημειώσεις

## Βιβλιογραφικές αναφορές
* 
* 
* 
* 
* 
* 
* 

Κατηγορία:Δυναστεία των Μπαγκρατιόνι
Κατηγορία:Πατριάρχες Γεωργίας
Έντι Βέντερ

Ο **Έντι Βέντερ** (**Eddie Vedder**, 23 Δεκεμβρίου 1964) είναι Αμερικανός τραγουδιστής, μουσικός και τραγουδοποιός, περισσότερο γνωστός ως τραγουδιστής και ένας από τους τέσσερις κιθαρίστες του ροκ συγκροτήματος Pearl Jam.

Ο Βέντερ είναι γνωστός για τα δυνατά βαρύτονα φωνητικά του. Κατατάχθηκε 7ος στη λίστα με τους «Καλύτερους Τραγουδιστές Όλων των Εποχών», με βάση δημοσκόπηση αναγνωστών του περιοδικού Rolling Stone.

Το 2007 κυκλοφόρησε το πρώτο του σόλο άλμπουμ, το σάουντρακ για την ταινία *[[Ταξίδι Στην Άγρια Φύση]]* (2007). Το δεύτερο άλμπουμ του, *Ukulele Songs*, και ένα DVD με τίτλο *Water on the Road* κυκλοφόρησαν το 2011. Το τρίτο σόλο άλμπουμ του *Earthling* κυκλοφόρησε το 2022.

Το 2017 εισήχθη στο Rock and Roll Hall of Fame ως μέλος των Pearl Jam.

## Παραπομπές


Κατηγορία:Αμερικανοί τραγουδιστές
Κατηγορία:Αμερικανοί κιθαρίστες
Κώβρυς

Η **Κώβρυς** ()  ήταν παραθαλάσσια ελληνική πόλη στην αρχαία Θράκη, στη Θρακική Χερσόνησο. Αναφέρεται στον *[[Περίπλους του Ψευδοσκύλακα|Περίπλου του Ψευδο-Σκύλακα]]*.

Ήταν ένα εμπορικό κέντρο του οικισμού Καρδία (Θράκη) της Τουρκίας.

Υπήρξαν μη πειστικές προσπάθειες ταυτοποίησης της πόλης Κώβρυς με τον Ελληνικό οικισμό Κρωβύλη στην αρχαία Θράκη. Η τοποθεσία της πόλης Κώβρυς βρίσκεται 1 μίλι (1,6 χλμ.) νότια του Καβάκ Σουγιού, στην Ευρωπαϊκή Τουρκία.

## Παραπομπές


Κατηγορία:Ιστορία της Επαρχίας του Τσανάκκαλε
Κατηγορία:Εγκαταλελειμμένοι οικισμοί στην Τουρκία
Κατηγορία:Πόλεις της αρχαίας Θράκης
Πανεπιστήμιο της Σαλαμάνκα

Το **Πανεπιστήμιο της Σαλαμάνκα** (ισπανικά: *Universidad de Salamanca*) είναι ισπανικό ίδρυμα τριτοβάθμιας εκπαίδευσης, που βρίσκεται στην πόλη της Σαλαμάνκα, στην αυτόνομη κοινότητα της Καστίλλης και Λεόν. Ιδρύθηκε το 1218 από τον βασιλιά Αλφόνσο Θ΄ του Λεόν. Είναι το παλαιότερο πανεπιστήμιο στον ισπανόφωνο κόσμο και ένα από τα παλαιότερα στον κόσμο σε συνεχή λειτουργία. Έχει πάνω από 30.000 φοιτητές από 50 διαφορετικές εθνικότητες.

## Παραπομπές


Σαλαμανκα
Λύρβη

μικρογραφία| Η Αγορά της Λύρβης
Η **Λύρβη** (η οποία αναφέρεται ως **Λύρβα** στην *Καθολική Εγκυκλοπαίδεια* του 1910, ) ήταν αρχαία πόλη και μετέπειτα επισκοπική έδρα στη ρωμαϊκή επαρχία Pamphylia Prima και τώρα είναι έδρα τιτουλάριου επισκόπου.
μικρογραφία| Ένα κτίσμα στα ανατολικά της αγοράς
μικρογραφία| Γέφυρα Νάρας στη Λύβρη
Η τοποθεσία της πόλης Λύρβη βρίσκεται περίπου 1 χλμ βόρεια του σύγχρονου Μπουτζακσεϊχλέρ.  

## Ιστορία
Το όνομά της είναι γνωστό μόνο από τα νομίσματά της και την αναφορά, που έγινε γι' αυτή από τον Διονύσιο Περιηγητή,  τον Πτολεμαίο,  και τον Ιεροκλή ως μία των 47 πόλεων της επαρχίας Παμφυλίας. Ο Διονύσιος τοποθετεί την πόλη στην Πισιδία, ενώ ο Γουίλιαμ Σμιθ ταυτίζει τη Λύρβη με τη **Λυρόπη**, που αναφέρει ο Πτολεμαίος και τοποθετήθηκε από τον αρχαίο γεωγράφο στην Κιλικία Τραχαία. 

Οι *Notitiae episcopatuum* αναφέρουν τη Λύρβη ως έδρα βοηθού επισκόπου της αρχιεπισκοπής της Σίδης, μέχρι τον 12ο και 13ο αιώνα. Δύο από τους επισκόπους της πόλης είναι γνωστοί: ο Κάιος, ο οποίος παρευρέθηκε στην Α' Σύνοδο της Κωνσταντινούπολης το 381, και ο Ταυριανός στην Α' Σύνοδο της Εφέσου το 431 (Le Quien, *Oriens christianus*, I, 1009). Ο Ζεύξιος δεν ήταν Επίσκοπος της Λύρβης, όπως αναφέρει ο Le Quien, αλλά της Σύεδρας.

## Ο αρχαιολογικός χώρος
Υπάρχουν εκτεταμένα ερείπια μιας αγοράς, που περιέχει μια σειρά από διώροφες και τριώροφες προσόψεις κτηρίων, μια πύλη, ένα μαυσωλείο, ένα ρωμαϊκό λουτρό, μια νεκρόπολη, καθώς και αρκετούς ναούς και εκκλησίες.

## Παραπομπές


## Πηγές

* 

Κατηγορία:Ρωμαϊκοί αρχαιολογικοί τόποι στην Τουρκία
Κατηγορία:Αρχαίοι ελληνικοί αρχαιολογικοί τόποι στην Τουρκία
Κατηγορία:Αρχαίες πόλεις της Παμφυλίας
Κατηγορία:Καθολικές τιμητικές επισκοπές στην Ασία
Κατηγορία:Εγκαταλελειμμένοι οικισμοί στην Τουρκία
Δαβίδ της Γεωργίας

Ο **Δαβίδ** Μπαγκρατιόνι, , γνωστός και ως **Δαβίδ ο αντιβασιλιάς** (  *Νταβίτ Γκαμγκεμπέλι*, (1 Ιουλίου 1767 στην Τιφλίδα, Γεωργία – 13 Μαΐου 1819 στην Αγία Πετρούπολη, Ρωσία), ήταν βασιλικός πρίγκιπας (batonishvili) της Γεωργίας, συγγραφέας και λόγιος, και αντιβασιλιάς τού βασιλείου τού Kάρτλι-Καχέτι (κεντρική και ανατολική Γεωργία) από τις 28 Δεκεμβρίου 1800 έως τις 18 Ιανουαρίου 1801.

## Βιογραφία
Ως ο πρωτότοκος γιος τού τελευταίου βασιλιά Γεωργίου ΙΒ΄ τού Κάρτλι-Καχέτι από την πρώτη του σύζυγο Kετεβάν Αντρονικασβίλι, σπούδασε στη Ρωσία (1787–1789) και υπηρέτησε εκεί ως συνταγματάρχης τού ρωσικού στρατού από το 1797 έως το 1798. Ανακηρύχτηκε ως κληρονομικός διάδοχος από τον πατέρα του στις 22 Φεβρουαρίου 1799 και επιβεβαιώθηκε από τον Ρώσο Τσάρο Παύλο, επίσημο προστάτη της Γεωργίας, στις 18 Απριλίου 1799. Το 1800 προσπάθησε να εκσυγχρονίσει τη νομοθεσία και τη διοίκηση. Την ίδια χρονιά έγινε αντιστράτηγος.

Μετά το τέλος τού πατέρα του, τον Δεκέμβριο του 1800, ο Δαβίδ έγινε επικεφαλής τού βασιλικού Οίκου των Μπαγκρατιόνι, αλλά δεν τού επετράπη να ανέλθει στον θρόνο τού Κάρτλι-Καχέτι. Ο Δαβίδ κυβέρνησε για λίγο μεταξύ τού τέλους τού πατέρα του (28 Δεκεμβρίου 1800) και της άφιξης τού στρατηγού Kνόρινγκ (24 Μαΐου 1801).  Τον Νοέμβριο τού 1800 ο Ρώσος Τσάρος τού είχε απαγορεύσει να το κάνει αυτό χωρίς τη ρωσική συναίνεση. Στις 18 Ιανουαρίου 1801 έμεινε έκπληκτος από ένα διάταγμα του Παύλου, που κήρυξε την προσάρτηση τού βασιλείου στη Ρωσική Αυτοκρατορία. Προσπάθησε να παραμείνει στην εξουσία ως de facto αρχηγός τού κράτους. Τον Μάιο τού 1801 ο Ρώσος στρατηγός Καρλ-Χάινριχ Κνόρινγκ τον απομάκρυνε από την εξουσία και ίδρυσε μία προσωρινή κυβέρνηση με επικεφαλής τον στρατηγό Iβάν Πετρόβιτς Λαζάρεφ. Ο πρίγκιπας Δαβίδ μεταφέρθηκε στην Αγία Πετρούπολη υπό στρατιωτική συνοδεία στις 18 Φεβρουαρίου 1803. Από το 1812 έως το 1819, κατείχε έδρα στη Γερουσία της Ρωσικής Αυτοκρατορίας.

## Οικογένεια
Νυμφεύτηκε το 1800 την πριγκίπισσα Eλένη Αμπαμελίκ (1770-1836) και απεβίωσε άτεκνος το 1819. Κηδεύτηκε στη Μονή Αλεξάνδρου Νιέβσκι.

Επηρεασμένος από τις ιδέες τού Γαλλικού Διαφωτισμού ήταν ο πρώτος Γεωργιανός μεταφραστής τού Βολταίρου. Ήταν επίσης συγγραφέας μίας έρευνας για την ιστορία της Γεωργίας ( στα γεωργιανά, 1814), *της Επιθεώρησης τού Γεωργιανού Νόμου* (στα ρωσικά, 1811-1816), τού *Συνοπτικού Εγχειριδίου Φυσικής* (στα γεωργιανά, 1818) και πολλών ποιημάτων.

Κατηγορία:Δυναστεία των Μπαγκρατιόνι
Ιωάννης της Γεωργίας

Ο **Ιοάνε μπατονισβίλι**, , (16 Μαΐου 1768 στην Τιφλίδα της Γεωργίας &#x2013; 15 Φεβρουαρίου 1830 στην Αγία Πετρούπολη της Ρωσίας) ήταν *βασιλικός πρίγκιπας* (batonishvili)  της Γεωργίας, συγγραφέας και εγκυκλοπαιδιστής. 

## Βιογραφία
Ως ο δευτερότοκος γιος τού Γεωργίου ΙΒ΄, τού τελευταίου βασιλιά τού βασιλείου τού Kάρτλι-Καχέτι (κεντρικής και ανατολικής Γεωργίας), από την πρώτη του σύζυγο Kετεβάν Αντρονικασβίλι, ο Iοάνε διοίκησε την εμπροσθοφυλακή μίας γεωργιανής δύναμης, που εξολοθρεύτηκε από τον περσικό στρατό στη μάχη τού Κστσανίσι το 1795. 

Μετά τη μάχη, το βασίλειο εισήλθε σε μία περίοδο οικονομικής κρίσης και πολιτικής αναρχίας. Για να εξαλείψει τα αποτελέσματα μίας περσικής επίθεσης και να ξεπεράσει την καθυστέρηση της φεουδαρχικής κοινωνίας, ο πρίγκιπας Ιοάνε πρότεινε στις 10 Μαΐου 1799 ένα σχέδιο μεταρρυθμίσεων της διοίκησης, τού στρατού και της εκπαίδευσης. Ωστόσο αυτό το έργο δεν υλοποιήθηκε ποτέ, λόγω της αδυναμίας τού Γεωργίου ΙΒ΄ και μίας εμφύλιας διαμάχης στη χώρα. Το 1800 διοίκησε ένα γεωργιανό ιππικό σώμα στις ενωμένες ρωσο-γεωργιανές δυνάμει, που νίκησαν τον θείο του Aλέξανδρο και τους συμμάχους του Νταγκεστανούς στη μάχη της Νιαχούρα. 

Μετά το τέλος τού Γεωργίου ΙΒ΄, το Κάρτλι-Καχέτι ενσωματώθηκε στην επεκτεινόμενη Ρωσική Αυτοκρατορία και ο Ιοάνε εκτοπίστηκε στη Ρωσία. Εγκαταστάθηκε στην Αγία Πετρούπολη, όπου έγραψε τα περισσότερα από τα έργα του, με σημαντικότερο το διδακτικό εγκυκλοπαιδικό μυθιστόρημα *Kαλμασόμπα* (1817–1828). 

Είναι επίσης συγγραφέας μίας εγκυκλοπαίδειας για τη φύση (1814), μίας εγκυκλοπαίδειας για παιδιά (1829), ενός ρωσο-γεωργιανού λεξικού, ενός γεωργιανού λεξικού και πολλών ποιημάτων. 

Τα χειρόγραφά του ανακαλύφθηκαν το 1861 από έναν γεωργιανό λόγιο, τον Ντιμίτρι Μπακράτζε, ο οποίος τα δημοσίευσε σε συντομευμένη έκδοση το 1862. 

## Οικογένεια
Νυμφεύτηκε το 1787 την πριγκίπισσα Kετεβάν Τσερετέλι (1775–1832), κόρη τού πρίγκιπα Zουράμπ Τσερετέλι (1747–1823), μάγιστρο τού παλατιού (*sakhlt-ukhutsesi*) τού Ιμερέτι, και απέκτησε το μοναδικό τέκνο, τον:
* Γρηγόριο. 

## Παραπομπές


## Βιβλιογραφικές αναφορές
* David M. Lang, Prince Ioann of Georgia and His "Kalmasoba", *American Slavic and East European Review*, Vol. 11, Νο. 4 (Δεκ., 1952), σσ.&nbsp;274–287
* *Σοβιετική Γεωργιανή Εγκυκλοπαίδεια*, τόμ. 5, σελ.&nbsp;188–189. Τιφλίδα, 1980 (στα γεωργιανά)

## Εξωτερικοί σύνδεσμοι
* 

Κατηγορία:Γεωργιανοί στρατιωτικοί
Κατηγορία:Γεωργιανοί επιστήμονες
Κατηγορία:Δυναστεία των Μπαγκρατιόνι